system
Răspunde în limba română, în stilul Wikipedia, cat mai corect gramatical.
user
Ce ai despre Tribuna?
assistant
Tribuna este un ziar politic fondat la Sibiu în 14/26 aprilie 1884 de către Ioan Slavici. A avut un important rol în viața politică și culturală a Transilvaniei și a militat pentru unitatea politică a românilor prin cultură. A combătut exagerările latiniste și a promovat realismul popular, publicând numeroase texte folclorice și literatură inspirată din viața maselor țărănești. Timp îndelungat a fost cel mai citit ziar din Ardeal. Deși a suferit numeroase perioade de întrerupere, cotidianul continuă să fie tipărit și în prezent.

Istoric 
Cotidianul își încetează apariția la Sibiu la 29 aprilie 1903, iar în ianuarie 1904 ziarul Tribuna Poporului din Arad începe să apară sub denumirea Tribuna, continuând să apară sub această denumire până la sfârșitul lui februarie 1912. Iar în ultimul număr al ziarului apărut la Arad, se anunță încetarea apariției ziarului și fuziunea acestuia cu ziarul Românul:

În redacția ziarului a lucrat în tinerețe și George Coșbuc. Printre colaboratori s-au numărat Gheorghe Bogdan-Duică, Ion Pop-Reteganul, Octavian Goga, Ion Agârbiceanu, Ion Popovici-Bănățeanu etc. Din colectivul redacției au făcut parte și Ioan Bechnitz, Aurel Brote, Eugen Brote, Ioan Dușoiu, Diamandi Manole, Simeon Mărginean, Ioan Neagoe, George B. Popp, Ioan de Preda, Ionel Cheregi (pseudonim, Doina Sălăjan).

În paginile Tribunei, numit în acea vreme „centru de lucrare literară”, au fost publicate culegeri din folclorul transilvănean, lucrări ale unor autori români cunoscuți, traduceri și contribuții literare din partea cititorilor.

Tribuna azi 

În 18 februarie 1968, ziariști consacrați ai vremii și tineri condeieri au înființat Tribuna Sibiului, care a atins în 1968-1989 cele mai ridicate cote de tiraj. În paginile Tribunei s-au născut ideea lansării Clubului de Jazz la Sibiu, cea a organizării unui Salon internațional de artă fotografică. Tribuna oferă astăzi, în 24 de pagini, de luni până sâmbătă, informații diverse din municipiul și județul Sibiu, din România și de peste granițe.

Vezi și 

 Telegraful român
 Tribuna Poporului
 Românul (din Arad)
 Tribuna (revistă)

Note

Bibliografie 
 Dicționar enciclopedic român, Editura Politică, București, 1962-1964 
 Lucian Predescu, Enciclopedia României. Cugetarea, Edituara Saeculum, București 1999 ISBN 973-9399-03-7
 „Eugen Brote 1850-1912: destinul frânt al unui luptător național”, Lucian Boia, Editura Humanitas, 2013 -

Legături externe 
 www.tribuna.ro - Site web oficial
 Sibienii sunt datori să-și amintească de Ioan Slavici și de Tribuna Sibiului, 15 ianuarie 2004, Antonela-Sofia Barbu, Amos News

Ziare locale din România
Presa din Sibiu
Fondări în 1884
Ziare din România